Когато разглеждате различните видове ел. крушки и светлинни източници, няма как да не забележите, че при едни видове крушки относно яркостта и силата на светлината се сочат конкретни стойности във ватове, а при други – в лумени.
Ватът всъщност представлява мярка за мощност, което означава, че указаните на конкретния артикул или опаковка ватове посочват количеството мощност, което крушката консумира, за да произведе светлина. Тази мярка се използва най-често за ориентир за силата на светлината при най-обикновените крушки. След въвеждането на съвременни светлинни източници като LED крушките, нещата обаче се промениха.
Луменът е конкретната мярка за общото количество светлина, която крушката излъчва. Стойността на ватовете не ви „казва“ колко ярко ще свети крушката, но лумените правят точно това.